Aarhus Letbane åbner om blot to uger. Samtidig begynder debatten for alvor om, hvor linjeføringen for de næste etaper til Brabrand og Hinnerup skal gå. Men det er for tidligt at sige hvor mange busruter, der skal nedlægges for at kunne drifte næste etape.

Annonce

Mens der blot er to uger til, at Aarhus Letbane åbner som den første letbane i Danmark, er debatten om de næste etaper allerede i fuld gang. Som omtalt i avisen torsdag har Folketingets finansudvalg frigivet de første penge af i alt 40 mio. kr. til en VVM-undersøgelse (Vurdering af Virkning på Miljø, red.) af letbanens anden etape i Aarhus. Nu vil rådmanden hurtig videre med etaperne til Brabrand, Hinnerup og Aarhus Ø. - Derfor vil jeg snarest sende projektet til byrådet, så vi kan træffe beslutninger om, hvilke linjeføringer, vi undersøger, siger rådmand for Teknik og Miljø, Kristian Würtz.

Anden etape



Anden etape af Aarhus Letbane består egentlig af tre strækninger:



Kystvejen-Aarhus Ø , som formentlig kan etableres af kommunen selv for under 100 mio. kr. I hvert fald foreslår borgmesteren i et budgetoplæg, at denne korte strækning finansieres af indtægter fra salg af grunde på havnen.



, som formentlig kan etableres af kommunen selv for under 100 mio. kr. I hvert fald foreslår borgmesteren i et budgetoplæg, at denne korte strækning finansieres af indtægter fra salg af grunde på havnen. Aarhus-Brabrand: Strækningen kører fra rutebilstationen over Banegårdspladsen og Park Allé via Vester Allé og Thorvaldsensgade ud af Viborgvej. Den går over Hasle, Bispehaven og Gellerup og ender ved Silkeborgvej/J.P. Larsens Vej omkring Rema-butikken. Budget: 1,24 milliarder kroner.



Strækningen kører fra rutebilstationen over Banegårdspladsen og Park Allé via Vester Allé og Thorvaldsensgade ud af Viborgvej. Den går over Hasle, Bispehaven og Gellerup og ender ved Silkeborgvej/J.P. Larsens Vej omkring Rema-butikken. Budget: 1,24 milliarder kroner. Lisbjerg-Hinnerup: 8 kilometer strækning, der forbinder Hinnerup med Aarhus for at tage en stor del af pendlertrafikken. Budget: 670 millioner kroner. Blot 1,5 km af strækningen ligger i Aarhus Kommune, resten i Favrskov Kommune.



8 kilometer strækning, der forbinder Hinnerup med Aarhus for at tage en stor del af pendlertrafikken. Budget: 670 millioner kroner. Blot 1,5 km af strækningen ligger i Aarhus Kommune, resten i Favrskov Kommune. De to sidstenævnte strækninger er helt afhængige af statsstøtte for at blive etableret. Dette er endnu uafklaret, men en forligskreds udenom, regeringen bestående af S, SF, EL, R og DF har afsat 40 mio. kr. til den indledende VVM-undersøgelse.



Annonce

Linjer fastlægges i efteråret

Rådmanden kan endnu ikke fortælle, præcist hvilke linjeføringer, der skal undersøges i den kommende VVM-analyse. Det afklarer han og forvaltningen først i løbet af de næste måneder, og resultatet vil fremgå af en indstilling, han vil sende til byrådet i løbet af efteråret. Udgangspunktet er den linjeføring, der var ude i offentlig debat i foråret 2016. Den bestod af en hovedlinje og af en række alternative forslag på flere delstrækninger. Som for eksempel en alternativ rute gennem Busgaden og Nørre Allé frem for Vester Allé og Thorvaldsensgade. Der er også et alternativ via Silkeborgvej og Tage-Hansens Gade fremfor Viborgvej for at skåne de gamle træer ved Den Gamle By. Derudover var der forslag fra borgere bl.a. om en rute via banegraven og Søren Frichs Vej i Åbyhøj, hvor der bygges mange nye boliger. Og fra en gruppe borgere i Hasle lød forslaget om en letbane-ring, der slet ikke benyttede Viborgvej.

Annonce

For tidligt at kredse ind

Hvilke forslag rådmanden vil tage med i VVM-undersøgelsen kan han ikke svare endeligt på endnu, men siger dog: - Der kom rigtigt mange kommentarer og ideer i den første debat-fase. Udgangspunktet er, at letbanen skal knytte det vestlige Aarhus til midtbyen, og forbinde områder med mange beboere som Gellerup og Bispehaven med byen. Letbanen skal sikre bedre mobilitet, men i høj grad også være løftestang for byudviklingen og give Gellerup, Bispehaven og Hasle et løft, svarer rådmand Kristian Würtz (S). Han udelukker dog ikke på forhånd, at VVM-undersøgelsen kan undersøge nogle mere vidtgående forslag. Efter planen skal det også undersøges, om der kan skabes en helt ny station og trafikterminal i Brabrand, som rådmanden håber, at staten senere kan forbinde med en ny regionalbane mod Silkeborg.

Annonce

Letbane koster busruter

Første etape har kostet busruter mange andre steder i kommunen end lige der, hvor letbanen skal gå. Kan du garantere, at anden etape ikke på samme måde vil koste busruter i Aarhus? - Det er en skam, at vi har måtte fjerne så mange køretimer på grund af den finansiering, der er valgt til første etape. Jeg kan ikke udstede en garanti om, at det ikke kan koste flere køretimer. Men min ambition med letbanen er at give den kollektive trafik et løft, og det tror jeg på vil ske, svarer Kristian Würtz. Han henviser til Norges andenstørste by, Bergen, som er forbillede for den århusianske letbane og kører med de samme tog. Her er antallet af pendlere med den kollektive trafik øget i de syv år, man har haft letbane. Ifølge tal fra "Bybanen" i Bergen er andelen, der benytter kollektiv trafik steget fra 19 til 28 procent fra åbningen i 2010 til i dag. Samtidig er bilandelen reduceret fra 54 til 47 procent med 8.500 færre daglige bilture.

Annonce

Fjernvarmeregning skal granskes